pythainlp/thai-wiki-dataset-v4 huggingface dataset:
ประเวช กุมุท

ประเวช กุมุท เกิดเมื่อวันที่ 10 ธันวาคม พ.ศ. 2466 ที่ ตำบลคานหาม อำเภออุทัย จังหวัดพระนครศรีอยุธยา บิดาชื่อ นายวง กุมุท มารดาชื่อชุ่ม กุมุท ปู่และย่า ชื่อกลับและสาย มีพี่ชายร่วมบิดามารดา ชื่อ โกวิท กุมุท บิดาของประเวช มีอาชีพทำนาเป็นงานหลัก และเล่นดนตรีไทยเป็นงานอดิเรก นายวงกับเพื่อนบ้านร่วมกันเล่นดนตรีไทยในงานต่าง ๆ เป็นประจำ ทำให้ประเวชมีความสนใจและรักดนตรีไทยมาตั้งแต่เด็ก เมื่อประเวชอายุประมาณ 3 - 4 ขวบ ผู้เป็นบิดาได้ซื้อกลองจีน (ลักษณะคล้ายกลองของคนจีนที่รับย้อมผ้า) มาให้ประเวชเล่น ประเวชก็แกว่งเล่นทั้งวันโดยมิได้เบื่อหน่าย ต่อมาเมื่ออายุได้ 6 ขวบ บิดาจึงเริ่มหัดให้ตีขิม ตีกลองแขก และหัดขับร้องเพลง หากมีโอกาสก็จะติดตามบิดาไปตามงานดนตรีอยู่เสมอ โดยทำหน้าที่ตีฉิ่งบ้าง ตีกลองบ้าง บิดาได้สอนประเวชให้ขับร้องเพลง 2 ชั้น โดยเพลงแรกที่ร้องได้คือ เพลงเชื้อ 2 ชั้น ซึ่งเป็นที่นิยมชมชอบและเอ็นดูในบรรดาญาติมิตรและเพื่อนบ้าน นอกจากนี้ยังมีเพลง เพลงจระเข้หางยาว เพลงเขมรพระปทุม เพลงจีนขิมเล็ก และได้รับการยกย่องเป็นศิลปินแห่งชาติ สาขาศิลปะการแสดง (ดนตรีไทย) ประจำปี 2532
การศึกษา.
ประเวช กุมุท เริ่มการศึกษาในระดับประถมศึกษาที่ โรงเรียนวัดคานหาม จังหวัดพระนครศรีอยุธยา แต่เรียนได้ระยะหนึ่งบิดาก็ได้พาไปศึกษาต่อที่ โรงเรียนดำเนินศึกษา ถนนราชดำเนิน จังหวัดพระนคร จนจบชั้นมัธยมศึกษา 1 จึงย้ายไปศึกษาต่อวิชาดนตรีและขับร้องเพลงไทยจนจบชั้นสูงสุดที่ โรงเรียนนาฏดุริยางคศาสตร์ โดยที่โรงเรียนนาฎดุริยางค์แห่งนี้ประเวชสมัครเข้าเรียนวิชาดนตรีไทย สาขาเครื่องสาย ประเวชสามารถสีซออู้ ซอด้วง และตีขิม ดีดจะเข้ได้อย่างถูกต้องตามทำนองเพลงและมีกลเม็ดในการเล่นเครื่องดนตรีดังกล่าวให้เกิดความไพเราะ ทำให้ครูผู้สอนกล่าวยกย่องชมเชย ประเวชเป็นคนที่เล่นดนตรีได้รวดเร็ว เนื่องจากมีความจำดีและมีฝีมือดีมาก่อนที่จะเข้ารับการศึกษาที่โรงเรียนนาฏดุริยางค์ นอกจากประเวชจะเรียนวิชาดนตรีไทยประเภทเครื่องสายจนมีความรู้ความสามารถได้ดีแล้ว ยังเรียนปี่พาทย์จนสามารถเล่นเครื่องดนตรีปีพาทย์ได้ทุกชนิด นับได้ว่าประเวชเป็นนักดนตรีไทยที่มีความรู้ความสามารถ ครูของประเวชมีมากมายหลายคน เช่น 
ประเวชได้สมัครเข้าศึกษาที่ โรงเรียนเตรียมธรรมศาสตร์และการเมือง (ต.ม.ธ.ก.) รุ่นที่ 4 เมื่อ พ.ศ. 2484 และจบการศึกษา พ.ศ. 2486 ในปีนั้นมารดาของประเวชถึงแก่กรรมประกอบกับถูกเกณฑ์ทหาร จึงไม่ได้เรียนต่อในระดับปริญญา เพราะต้องกลับบ้านที่จังหวัดพระนครศรีอยุธยา 
การรับราชการและการทำงาน.
ประเวช กุมุท ได้พักผ่อนอยู่กับครอบครัวที่บ้าน จังหวัดเชียงใหม่ ตั้งแต่ปี พ.ศ. 2529 เป็นต้นมา เนื่องจากสุขภาพไม่สมบูรณ์ป่วยเป็นโรคทางสมอง แต่ก็มิได้อยู่เฉย ยังคงสอนและให้คำปรึกษาทางด้านดนตรีแก่ลูกศิษย์อยู่ตลอดมา จนเมื่ออาการป่วยหนักขึ้นเรื่อย ๆ ต้องเข้ารับการรักษาที่ โรงพยาบาลมหาราชนครเชียงใหม่ (สวนดอก) จังหวัดเชียงใหม่ อยู่หลายครั้งแพทย์ได้ตรวจพบว่าประเวชป่วยเป็นโรคมะเร็งในหลอดอาหาร ประเวชได้กลับมาพักรักษาตัวที่บ้านครั้งสุดท้ายในเดือนมีนาคม พ.ศ. 2542 และได้เสียชีวิตอย่างสงบเมื่อเวลา 06.30 น. ของวันที่ 11 มิถุนายน พ.ศ. 2542 สิริอายุรวม 76 ปี
เอ็นซีทีวิช

เอ็นซีทีวิช (เดิมชื่อ NCT New Team หรือ NCT Tokyo) เป็นบอยแบนด์สัญชาติญี่ปุ่นและเป็นยูนิตย่อยลำดับสุดท้ายของบอยแบนด์เกาหลีใต้ชื่อเอ็นซีที ภายใต้สังกัดเอสเอ็มเอนเตอร์เทนเมนต์และเอเว็กซ์แทร็กซ์ ปัจจุบันประกอบด้วยสมาชิก 6 คน ได้แก่ ซิอ็อน, ริกุ, ยูชิ, แจฮี, เรียว, ซาคุยะ พวกเขาปล่อยซิงเกิลชื่อ "Hands Up" ในวันที่ 8 ตุลาคม พ.ศ. 2566 ก่อนกำหนดเปิดตัวในปี พ.ศ. 2567
พระชำนาญคุรุวิทย์ (แย้ม ภมรมนตรี)

พันตรี พระชำนาญคุรุวิทย์ (แย้ม ภมรมนตรี) (5 สิงหาคม 2407 – 23 สิงหาคม 2473) เป็นขุนนางชาวไทย เป็นผู้ขอรับพระราชทานนามสกุล ภมรมนตรี ซึ่งเป็นนามสกุลพระราชทานลำดับที่ 2659 อดีตผู้ช่วยสถานทูตสยาม ประจำกรุงเบอร์ลิน เป็นบิดาของพลโทประยูร ภมรมนตรี หนึ่งในแกนนำก่อตั้งคณะราษฎร อดีตสมาชิกสภาผู้แทนราษฎร และอดีตรัฐมนตรี และยังเป็นปู่ของ แซม-ยุรนันท์ ภมรมนตรี นักร้อง นักแสดง พิธีกร และนักการเมืองชื่อดัง และยังมีศักดิ์เป็นปู่ทวด ของ แมมโบ้-ยุรการ ภมรมนตรี และ มายด์-ยุรริษา ภมรมนตรี บุตรชายและบุตรสาวของยุรนันท์
ประวัติ.
พันตรี พระชำนาญคุรุวิทย์ เกิดเมื่อวันที่ 5 สิงหาคม 2407 ในปลายรัชสมัยพระบาทสมเด็จพระจอมเกล้าเจ้าอยู่หัว เป็นบุตรชายของ พระยามณเฑียรบาล (บัว ภมรมนตรี) (แต่ในราชกิจจานุเบกษาระบุว่าเป็นบุตรของจมื่นมหาสนิท (อ่ำ ภมรมนตรี) พี่ชายของพระยามณเฑียรบาล) เป็นหลานปู่ของพระยาราชมนตรี (ภู่ ภมรมนตรี) ข้าหลวงเดิมและเสนาบดีคลังในรัชสมัยพระบาทสมเด็จพระนั่งเกล้าเจ้าอยู่หัว และหลานป้าของคุณพุ่ม กวีหญิงคนสำคัญในสมัยรัชกาลที่ 3–5 ด้านชีวิตครอบครัวสมรสกับ แพทย์หญิงแอนเนรี ไฟร์ ภมรมนตรี
พันตรี พระชำนาญคุรุวิทย์ ถึงแก่กรรมด้วยโรคไตพิการ เมื่อวันที่ 23 สิงหาคม 2473 สิริอายุได้ 66 ปี
รับราชการ.
พระชำนาญคุรุวิทย์เริ่มต้นรับราชการในปี 2427 ในยศจ่านายสิบ กรมทหารปืนใหญ่รักษาพระบรมมหาราชวัง ในปี 2428 ได้เป็นว่าที่นายร้อยตรี และได้เป็นว่าที่นายร้อยโทในปีเดียวกัน ต่อมาได้รับพระราชทานสัญญาบัตรทหารเลื่อนยศเป็น นายร้อยเอก เมื่อปี 2430 จากนั้นในวันที่ 10 กันยายน 2434 ได้เป็นทหารรักษาพระองค์ตามเสด็จพระเจ้าน้องยาเธอ พระองค์เจ้าทองกองก้อนใหญ่ กรมหมื่นประจักษ์ศิลปาคม ซึ่งเสด็จขึ้นไปเป็นข้าหลวงประจำเมืองหนองคาย และได้เป็นผู้บังคับการกองทหารมณฑลอุดร
ในปีถัดมาคือในวันที่ 10 ธันวาคม 2435 ได้โปรดเกล้าฯ ให้ส่งสัญญาบัตรยศทหารชั้น นายพันตรี ขึ้นไปพระราชทาน จากนั้นจึงโอนไปรับราชการที่กระทรวงการต่างประเทศ ในตำแหน่งผู้ช่วยสถานทูตสยาม ประจำกรุงเบอร์ลิน ในปี 2439 ต่อมาไปในปี 2445 ได้เดินทางกลับสยามและโอนกลับมารับราชการทหารเป็นครูวิชาเลขในโรงเรียนนายร้อยทหารบก
ในวันที่ 5 ตุลาคม 2448 ได้โปรดเกล้าฯ พระราชทานสัญญาบัตรบรรดาศักดิ์ให้ท่านเป็น นายพันตรี หลวงอุปเทศทวยหาญ ถือศักดินา 800 ปีถัดมาคือในปี 2449 ได้โอนย้ายอีกครั้งไปรับราชการที่กระทรวงเกษตราธิการ (กระทรวงเกษตรและสหกรณ์ ในปัจจุบัน) ในตำแหน่งครูโรงเรียนกรมเพาะปลูกและกรมคลอง จากนั้นในวันที่ 11 เมษายน 2450 พระบาทสมเด็จพระมงกุฎเกล้าเจ้าอยู่หัว ขณะมีพระราชอิสริยยศเป็น สมเด็จพระบรมโอรสาธิราช สยามมกุฎราชกุมาร และสำเร็จราชการรักษาพระนคร ได้พระราชทานพระอนุญาตให้ท่านเป็น ว่าที่มรรคนายกวัดคฤหบดี ซึ่งเป็นวัดประจำตระกูล
ในปี 2451 ท่านได้ปลดประจำการเป็นกองหนุนรับพระราชทานเบี้ยหวัด ต่อมาในปี 2453 ได้เป็นนายทหารรับพระราชทานบำนาญ จากนั้นในวันที่ 26 เมษายน 2458 ได้เปลี่ยนบรรดาศักดิ์เป็น พันตรี หลวงพรรฦกสรศักดิ์ คงถือศักดินา 800
ต่อมาในปี 2460 ได้ย้ายไปสังกัดกรมจเรทัพบกและการปืนเล็กปืนกล ในวันที่ 7 สิงหาคม 2462 ได้เลื่อนบรรดาศักดิ์เป็น พระชำนาญคุรุวิทย์ ถือศักดินา 800 โดยเข้าเฝ้ารับพระราชทานสัญญาบัตรพร้อมกับรับพระราชทานยศชั้น จ่า ในกรมมหาดเล็กเมื่อวันที่ 17 พฤศจิกายน 2462
เกียรติยศ.
พันตรี พระชำนาญคุรุวิทย์ (แย้ม ภมรมนตรี) ได้รับพระราชทานเครื่องราชอิสริยาภรณ์และเหรียญดังต่อไปนี้
เดอะโจกเกอร์แอนด์เดอะควีน

"เดอะโจกเกอร์แอนด์เดอะควีน"  เป็นเพลงโดยนักร้องนักแต่งเพลงชาวอังกฤษ เอ็ด ชีแรน จากสตูดิโออัลบั้มชุดที่ห้าชื่อ "=" ซึ่งวางจำหน่ายเมื่อวันที่ 29 ตุลาคม ค.ศ. 2021 โดยอะไซลัมและแอตแลนติกเรเคิดส์ ชีแรนประพันธ์และผลิตเพลงร่วมกับจอห์นนี แมคเดด, เฟรด และแซม โรมัน เพลงในเวอร์ชันร้องคู่ซึ่งมีนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 11 กุมภาพันธ์ ค.ศ. 2022 โดยเป็นซิงเกิลที่สี่ของอัลบั้ม
ซิงเกิลนี้เป็นแนวเพลงบัลลาดโฟล์กจังหวะช้า ๆ ที่เล่นด้วยซีนเมติกเปียโน จังหวะวอลซ์ และเครื่องสายที่ได้รับแรงบันดาลใจจากทศวรรษ 1950 นับเป็นการร่วมงานกันครั้งที่สี่ระหว่างชีแรนและ สวิฟต์ ต่อจากผลงานเพลง "เอเวอรีติงแฮสเชนจด์" (2012), "เอนด์เกม" (2017) และ "รัน" (2021) มิวสิกวิดีโอซึ่งเป็นภาคต่อของเพลง "เอเวอรีติงแฮสเชนจด์" โดยใช้นักแสดงคนเดียวกันได้รับการเผยแพร่ในวันเดียวกับเพลง ซิงเกิลนี้ได้รับการยกย่องจากนักวิจารณ์ในเรื่องเสียงที่ไพเราะ ในด้านเชิงพาณิชย์ติดชาร์ตอันดับสองในญี่ปุ่นและสหราชอาณาจักร อันดับสามในสิงคโปร์ อันดับที่ 5 ในไอร์แลนด์ ลิทัวเนีย และมาเลเซีย อันดับที่ 11 ในออสเตรเลีย เบลเยียม และเวียดนาม อันดับที่ 12 ในแคนาดา อันดับที่ 13 ในอินเดีย; อันดับที่ 15 ในฟิลิปปินส์; และอันดับที่ 19 ในฮ่องกงและสวิตเซอร์แลนด์
หมายเหตุ.
<templatestyles src="Reflist/styles.css" />
พวงชูชีพ

พวงชูชีพ หรือ ห่วงชูชีพ  เป็นทุ่นช่วยชีวิตที่ออกแบบมาเพื่อใช้โยนให้กับบุคคลที่อยู่ในน้ำเพื่อช่วยให้ลอยตัวได้และป้องกันการจมน้ำ พวงชูชีพสมัยใหม่บางชิ้นมีการติดตั้งไฟอย่างน้อยหนึ่งดวงเพื่อช่วยเหลือในการกู้ภัยในเวลากลางคืนโดยทำงานเมื่อสัมผัสกับน้ำทะเล
ชื่ออื่น.
ชื่อเรียกอื่นๆ ของ "พวงชูชีพ" ในภาษาอังกฤษได้แก่:
คำอธิบาย.
พวงชูชีพมักเป็นอุปกรณ์ลอยน้ำส่วนบุคคลรูปวงแหวนหรือเกือกม้า พร้อมด้วยสายโยงเพื่อให้สามารถดึงผู้บาดเจ็บเข้ามาหาผู้ช่วยเหลือได้ โดยถูกติดตั้งอยู่บนเรือ และติดตั้งอยู่ริมแหล่งน้ำและสระว่ายน้ำ โดยมีโทษสำหรับผู้ที่ก่อกวนอุปกรณ์ที่ติดตั้งอยู่ด้วยโทษปรับ (ในสหราชอาณาจักรโทษปรับสูงสุดคือ 5,000 ปอนด์) หรือจำคุก 
ในสหรัฐ พวงชูชีพที่ได้รับการรับรองจากหน่วยยามฝั่งถือเป็นอุปกรณ์ลอยน้ำประเภทที่ 4 ต้องมี PFD ประเภท IV ซึ่งสหรัฐกำหนดให้มีอุปกรณ์ลอยน้ำส่วนบุคคลประเภท IV อย่างน้อยหนึ่งรายการในเรือทุกลำที่มีความยาว 26 ฟุตขึ้นไป 
ในสหราชอาณาจักร สมาคมเพื่อช่วยชีวิตทางน้ำพิจารณาว่าพวงชูชีพไม่เหมาะสมในการใช้ในสระว่ายน้ำ เนื่องจากการโยนพวงชูชีพลงในสระน้ำที่เต็มไปด้วยผู้คนอาจทำให้ผู้ได้รับบาดเจ็บหรือผู้ใช้สระว่ายน้ำคนอื่น ๆ บาดเจ็บได้ โดยในสถานที่เหล่านี้จะถูกแทนที่ด้วยอุปกรณ์อื่น เช่น ทุ่นตอปิโด (Torpedo buoy) ซึ่งเป็นอุปกรณ์ลากต่ำที่พัฒนาขึ้นมาเพื่อให้เจ้าหน้าที่ช่วยชีวิตลากจูงไปยังผู้ที่ตกอยู่ในอันตรายได้
เลโอนาร์โด ดา วินชี ได้เคยร่างแนวคิดเกี่ยวกับวงล้อนิรภัย เช่นเดียวกับรองเท้าลอยน้ำ และไม้ทรงตัวสำหรับการเดินบนน้ำ
ในประเทศไทย กรมเจ้าท่าซึ่งเป็นหน่วยงานหลักในการดูแลการสัญจรทางน้ำได้ให้ความหมายของ lifebuoy เป็นคำว่า พวงชูชีพ โดยระเบียบได้กำหนดไว้ว่าในท่าเทียบเรือ จะต้องติดตั้งพวงชูชีพอย่างน้อย 4 พวง พร้อมเชือกผูกไว้กับพวงชูชีพที่มีความยาวอย่างน้อย 25 เมตร ติดตั้งในจุดที่สามารถใช้งานได้เมื่อเกิดเหตุ
กีฬาแคนูมาราธอนในเวิลด์เกมส์ 2022

กีฬาแคนูมาราธอนในเวิลด์เกมส์ 2022 จัดการแข่งขันเมื่อวันที่ 11-12 กรกฎาคม ค.ศ. 2022 ที่อุทยานแห่งรัฐโอ๊คเมาน์เท่น เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาแคนูโปโลในเวิลด์เกมส์ 2022

กีฬาแคนูโปโลในเวิลด์เกมส์ 2022 จัดการแข่งขันเมื่อวันที่ 14–17 กรกฎาคม ค.ศ. 2022 ที่เบอร์มิงแฮมครอสเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
เครื่องหมายแสดงที่ปลอดภัย

เครื่องหมายแสดงที่ปลอดภัย  เป็นเครื่องหมายทางทะเลตามที่สมาคมประภาคารและเครื่องหมายทางเรือระหว่างประเทศ (IALA) ได้กำหนดเพื่อใช้ในการนำร่องทางทะเลเพื่อระบุจุดสิ้นสุดของร่องน้ำ เครื่องหมายมักจะบอกว่าข้างหน้าจะเจอกับน่านน้ำเปิด น้ำลึก และน่านน้ำที่ปลอดภัย นอกจากนี้ยังใช้งานเพื่อระบุถึงจุดเริ่มต้นและจุดสิ้นสุดของพื้นที่วางทุ่นที่ต่อเนื่องจากร่องน้ำ และหลายชุดอาจเป็นเส้นทางที่มีเครื่องหมายปลอดภัยที่ผ่านพื้นที่ตื้น จึงเป็นสิ่งสำคัญที่จะต้องดูแผนที่เดินเรือและอ่านความหมายของเครื่องหมายต่าง ๆ ให้เหมาะสมในแต่ละพื้นที่ ซึ่งสามารถเรียกอีกอย่างได้ว่า ทุ่นไฟปากร่องน้ำ (Fairway buoys) และ ทุ่นน้ำใส (Clear water buoys)
จุดสังเกตคือแถบแนวตั้งสีแดงและสีขาว และมักมีเครื่องหมายด้านบนเป็นรูปลูกบอลสีแดง โดยจะกระพริบแสงไฟเป็นรหัสมอสอักษร "เอ" (ดิ-ดาห์) หรือกระพริบแสงไฟยาวหนึ่งครั้ง เป็นจังหว่ะบดบัง (ช่วงสว่างมากกว่ามืด) หรือแบบไอโซเฟส (สว่างและมืดเท่ากัน) ทุก ๆ 10 วินาที (L Fl 10)
ในสหรัฐ เครื่องหมายแสดงที่ปลอดภัยจะมีตัวอักษรย่อของหน่วยงานทางน้ำหรือหน่วยงานท้องถิ่นติดอยู่ด้วย
ในประเทศไทย กรมเจ้าท่าได้ใช้คำเรียกทุ่นเครื่องหมายแสดงที่ปลอดภัยว่า ทุ่นไฟปากร่อง (Safe water buoy) ซึ่งจะตั้งอยู่บริเวณปากร่องน้ำ
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระพรหมวชิรคุณ (ไพบูลย์ สุมงฺคโล)

พระพรหมวชิรคุณ (ไพบูลย์ สุมงฺคโล) เป็นพระราชาคณะเจ้าคณะรองของฝ่ายธรรมยุต ผู้เป็นพระวิปัสสนาจารย์ปฏิบัติกรรมฐานที่นับถือของพุทธศาสนิกชนชาวไทย 
โดยเป็นเจ้าอาวาสและผู้สร้างวัดที่มีชื่อเสียงในประเทศไทยหลายแห่ง เช่น วัดอนาลโยทิพยาราม วัดรัตนวนาราม จังหวัดพะเยา และวัดพุทธบาทสุทธาวาส จังหวัดลำปาง
ประวัติ.
พระพรหมวชิรคุณมีนามเดิมว่า ไพบูลย์ สิทธิ เป็นบุตรของคำ สิทธิ คหบดีชาวลำปาง ผู้เป็นบิดา และกองแก้ว สิทธิ ผู้เป็นมารดา โดยเกิดเมื่อวันที่ 3 สิงหาคม พ.ศ. 2477 ที่อำเภอเกาะคา จังหวัดลำปาง เมื่อปฐมวัยศึกษาที่โรงเรียนปรินส์รอยแยลส์วิทยาลัย จนจบการศึกษา
เมื่ออายุ 29 ปี ได้อุปสมบทที่วัดป่าสำราญนิวาส จังหวัดลำปาง โดยมีพระครูธรรมาภิวัฒน์ เป็นพระอุปัชฌาย์ หลังอุปสมบทได้ออกจาริกธุดงค์ในพื้นที่ภาคเหนือและภาคอีสาน ภายใต้การอบรมจากหลวงปู่หลวง กตปุญโญ ในพื้นที่จังหวัดเชียงใหม่ จังหวัดแม่ฮ่องสอน และจังหวัดเชียงราย
เมื่อปี พ.ศ. 2513 ได้จาริกธุดงค์ร่วมกับพระญาณวิศิษฏ์ (ทอง จนฺทสิริ) ชาวบ้านได้มาทำบุญฟังเทศน์ เกิดความศรัทธานิมนต์ให้บูรณะวัดร้างแห่งหนึ่ง ชื่อว่า วัดรัตนวนาราม ที่ตำบลท่าวังทอง อำเภอเมือง จังหวัดพะเยา ต่อมา เมื่อปี พ.ศ. 2525 ชาวบ้านจากฝั่งกว๊านพะเยาได้นิมนต์สร้างสถานที่สัปปายะบนดอยบุษราคัม ชื่อว่า วัดอนาลโยทิพยาราม ที่ตำบลต๋อม อำเภอเมือง จังหวัดพะเยา
ต่อมา เมื่อปี พ.ศ. 2553 เป็นประธานการจัดสร้างวัดพุทธบาทสุทธาวาส เพื่อเฉลิมพระเกียรติเนื่องในวันพระบรมราชสมภพ 200 ปี แห่งพระบาทสมเด็จพระจอมเกล้าเจ้าอยู่หัว ชื่อว่า วัดเฉลิมพระเกียรติพระจอมเกล้าราชานุสรณ์ ที่อำเภอแจ้ห่ม จังหวัดลำปาง
เมื่อวันที่ 14 กรกฎาคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการให้สถาปนาสมณศักดิ์เป็น "พระพรหมวชิรคุณ" เป็นพระราชาคณะเจ้าคณะรอง สถิตวัดเทพนิมิตสุดเขตสยาม มีฐานานุศักดิ์ตั้งฐานานุกรมได้ 8 รูป
เมื่อวันที่ 26 กันยายน พ.ศ. 2566 พระพรหมวชิรคุณมรณภาพที่โรงพยาบาลกรุงเทพ เขตห้วยขวาง กรุงเทพมหานคร สิริอายุ 89 ปี
เรียวตะ อิวาซากิ

เรียวตะ อิวาซากิ (; โรมาจิ: "Iwasaki Ryōta", เกิด 1 กรกฎาคม 1986) เป็น นักพากย์ชายชาวญี่ปุ่น เกิดที่จังหวัดโอซากะ สังกัดอะตอมมิกมังกี ส่วนสูง 173 ซม.
เตงเหียน

เตงเหียน (มีบทบาทในช่วง ค.ศ. 211-228) มีชื่อในภาษาจีนกลางว่า เติ้ง เสียน  เป็นขุนพลของเล่าเจี้ยงขุนศึกในช่วงปลายยุคราชวงศ์ฮั่นตะวันออก ภายหลังเป็นขุนพลของรัฐวุยก๊กในยุคสามก๊กของจีน
ประวัติ.
เตงเหียนเดิมเป็นผู้ใต้บังคับบัญชาของเล่าเจี้ยง 
ในปี ค.ศ. 213 รัชสมัยพระเจ้าเหี้ยนเต้แห่งราชวงศ์ฮั่นตะวันออก เล่าปี่ยกทัพเข้ารบกับเล่าเจี้ยงเพื่อชิงมณฑลเอ๊กจิ๋ว เตงเหียนพร้อมด้วยเล่ากุ๋ย เหลงเปา และเตียวหยิมร่วมกันรักษาอำเภอโปยเสีย (涪縣 "ฝูเซี่ยน"; ปัจจุบันคือเขตฝูหลิง นครฉงชิ่ง) เพื่อป้องกันการโจมตีของทัพเล่าปี่ หลังจากพ่ายแพ้ในการรบกับทัพเล่าปี่ เตงเหียนและคนอื่น ๆ ต่างก็ล่าถอยไปยังอำเภอกิมก๊ํก (綿竹 "เหมียนจู๋")
ในปี ค.ศ. 228 รัชสมัยจักรพรรดิโจยอยแห่งวุยก๊ก เบ้งตัดเจ้าเมืองซินเสีย (新城 "ซินเฉิง") และอดีตขุนพลของเล่าปี่ผู้แปรพักตร์เข้าด้วยวุยก๊ก ได้กลับไปเข้าด้วยจ๊กก๊กและเตรียมจะก่อกบฏต่อวุยก๊ก เตงเหียนผู้เป็นหลานชายของเบ้งตัดและลิจูผู้ใต้บังคับบัญชาของเบ้งตัดลอบร่วมมือกับสุมาอี้ เปิดประตูเมืองให้ทัพวุยก๊กที่นำโดยสุมาอี้เข้าเมือง เบ้งตัดถูกจับและถูกประหารชีวิต ในบันทึกประวัติศาสตร์ไม่มีการระบุถึงเตงเหียนอีกหลังจากนั้น
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก แบ่งบทบาทของเตงเหียนให้เป็นสองตัวละครที่แยกจากกัน
เตงเหียนคนแรกเป็นขุนพลของเล่าเจี้ยง เมื่อเล่าเจี้ยงจัดงานเลี้ยงต้อนรับเล่าปี่ที่อำเภอโปยเสีย เตงเหียนร่วมรำกระบี่กับขุนพลคนอื่น ๆ เพื่อปกป้องเล่าเจี้ยงจากการปองร้ายจากขุนพลของเล่าปี่ ภายหลังเมื่อเล่าปี่เริ่มทำศึกชิงมณฑลเอ๊กจิ๋ว เตงเหียน เล่ากุ๋ย เหลงเปา และเตียวหยิมไปรักษาอำเภอลกเสีย (雒城 "ลั่วเฉิง") เพื่อป้องกันการโจมตีของทัพเล่าปี่ เตงเหียนและเหลงเปานำทหารมาตั้งค่ายอยู่นอกลกเสีย อุยเอี๋ยนขุนพลของเล่าปี่ยกกำลังทหารมาตีค่ายเหลงเปาแต่กลับถูกเหลงเปาตีแตกพ่าย อุยเอี๋ยนล่าถอยมาเจอเตงเหียนนำทหารมาสกัด ม้าของอุยเอี๋ยนเกิดก้าวพลาดล้มลงทำให้อุยเอี๋ยนตกจากหลังม้า เตงเหียนจึงขับจะใช้ทวนสังหารอุยเอี๋ยน แต่ขุนพลฮองตงตามมาช่วยอุยเอี๋ยนและยิงเกาทัณฑ์สังหารเตงเหียน 
เตงเหียนคนที่สองเป็นหลายชายของเบ้งตัด เมื่อเบ้งตัดก่อกบฏต่อวุยก๊ก เตงเหียนร่วมกับลิจูทรยศเบ้งตัดมอบเมืองซินเสียให้สุมาอี้ สุมาอี้มอบหมายให้เตงเหียนและลิจูรักษาเมืองซินเสีย
ในวัฒนธรรมประชานิยม.
ในละครโทรทัศน์เรื่อง "สุมาอี้ นักปราชญ์ยอดขุนพล" (พ.ศ. 2560) เตงเหียนรับบทโดย หลี ยฺหวี่เหา
วัดบางใหญ่ (จังหวัดสุราษฎร์ธานี)

วัดบางใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำพุนพิน ในตำบลลีเล็ด อำเภอพุนพิน จังหวัดสุราษฎร์ธานี
สำนักงานพระพุทธศาสนาแห่งชาติระบุว่าวัดบางใหญ่ตั้งวัดเมื่อ พ.ศ. 1450 ได้รับพระราชทานวิสุงคามสีมาเมื่อ พ.ศ. 2457 แต่จากข้อมูลของวัดระบุว่าน่าจะสร้างเมื่อประมาณ 2452 สมัยพระครูชลาธรธำรง เจ้าอาวาสรูปแรกของวัด โดยสร้างร่วมกับชาวบ้าน พระสงฆ์ ในสมัยแรกอุโบสถของวัดสร้างจากไม้ ซึ่งไม้ที่นำมาสร้างได้มาจากตำบลบ่อกรัง อำเภอพุนพิน จังหวัดสุราษฎร์ธานี นำเข้าด้วยการล่องเรือมา ต่อมาประมาณ พ.ศ. 2510–2515 มีการบูรณะอุโบสถใหม่เป็นปูนโดยสร้างครอบหลังเก่าเอาไว้ ในช่วงสงครามโลกครั้งที่สอง เมื่อญี่ปุ่นยกพลขึ้นบกเมื่อ พ.ศ. 2484 และกองทัพพันธมิตรก็ทิ้งระเบิดใส่กองทัพญี่ปุ่น รวมถึงทำลายเส้นทางคมนาคมอย่างสะพานจุลจอมเกล้าที่ตำบลท่าข้าม อำเภอพุนพิน ทำให้ชาวบ้านต้องอพยพและมาอาศัยอยู่ที่วัดบางใหญ่แห่งนี้
วัดบางพลา

วัดบางพลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ 5 ในตำบลลีเล็ด อำเภอพุนพิน จังหวัดสุราษฎร์ธานี
วัดบางพลาตั้งวัดเมื่อ พ.ศ. 2404 ได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2545เดิมวัดนี้ชื่อวัดแก้วประดิษฐาราม แต่ด้วยมีต้นพลาขึ้นชุกชุมชาวบ้านจึงเรียกวัดนี้ว่า "วัดบางพลา"
อุโบสถของวัดมีการฝังลูกนิมิต 2 ครั้ง ครั้งแรกเกิดเสมาวิบัติบวชพระไม่เป็นองค์จึงทำให้ต้องมีการฝังใหม่ ซึ่งการฝังอีกครั้งนี้ประมาณ พ.ศ. 2450 โดยมีพ่อท่านครื้นเป็นเจ้าอาวาส เจดีย์ของวัดสร้างโดยชาวจีนชื่อ เช็ก ดายดิ้น เป็นผู้สร้าง แต่ปัจจุบันไม่พบแล้ว ภายในที่ดินของวัดให้ทางราชการตั้งโรงเรียน คือ โรงเรียนวัดบางพลา
รถไฟใต้ดินบาร์เซโลนา สาย 1

รถไฟใต้ดินบาร์เซโลนา สาย 1 (ย่อเป็น) ใช้รหัสสีแดงและมักเรียกง่าย ๆ ว่า สายสีแดง  เป็นเส้นทางรถไฟใต้ดินบาร์เซโลนาที่เก่าแก่ที่สุดเป็นอันดับสองรองจากสาย 3 เป็นเส้นทางที่ยาวที่สุดของรถไฟใต้ดินบาร์เซโลนา สายนี้เชื่อมต่อลุสปิตาแล็ตดายูบรากัตกับซันตากูโลมาดากรามาแน็ต เดิมบริหารงานโดยการรถไฟมหานครบาร์เซโลนา  ที่เป็นองค์การอิสระ ปัจจุบันดำเนินการโดยการขนส่งมหานครบาร์เซโลนา
แม่น้ำพุนพิน

แม่น้ำพุนพิน หรือบ้างเรียก คลองพุนพิน เป็นแม่น้ำในจังหวัดสุราษฎร์ธานี แยกจากแม่น้ำตาปีที่แนวแบ่งเขตตำบลท่าข้าม อำเภอพุนพิน กับ ตำบลคลองน้อย อำเภอเมืองสุราษฎร์ธานี ไหลเป็นเส้นแบ่งเขต อำเภอพุนพินกับอำเภอเมืองสุราษฎร์ธานี จนไปลงอ่าวไทย ยาว 25 กิโลเมตร
บริเวณแม่น้ำพุนพินเป็นที่ตั้งของชุมชนโบราณ ประกอบด้วยแหล่งโบราณคดีเขาศรีวิชัย แหล่งโบราณคดีวัดเขาพระอานนท์ แหล่งโบราณคดีวัดเขาศรีวิชัย และแหล่งโบราณคดีวัดพุนพินใต้ ในอดีตบริเวณที่ราบแม่น้ำพุนพินมีลักษณะภูมิประเทศเป็นที่ราบน้ำท่วมถึง
ประเทศเลบานอนในเอเชียนเกมส์ 2022

ประเทศเลบานอน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ออลออฟเดอะเกิร์ลส์ยูเลิฟบีฟอร์

"ออลออฟเดอะเกิร์ลส์ยูเลิฟบีฟอร์"  เป็นเพลงโดยนักร้องนักแต่งเพลงชาวอเมริกัน เทย์เลอร์ สวิฟต์ ผลงานจากสตูดิโออัลบั้มชุดที่ 7 "เลิฟเวอร์" (2019) หลังจากเวอร์ชันเดโมได้รั่วไหลทางออนไลน์และเผยแพร่ระบาดบนติ๊กต็อก เพลง "ออลออฟเดอะเกิร์ลส์ยูเลิฟบีฟอร์" จึงได้รับการเผยแพร่ออกมาอย่างเซอร์ไพรส์เมื่อวันที่ 17 มีนาคม ค.ศ. 2023 ก่อนทัวร์คอนเสิร์ตครั้งที่ 6 ของสวิฟต์ในดิเอราส์ทัวร์ สวิฟต์ประพันธ์และผลิตเพลงร่วมกับแฟรงก์ ดุกส์ และหลุยส์ เบลล์
"ออลออฟเดอะเกิร์ลส์ยูเลิฟบีฟอร์" เป็นเพลงรักแนวซินท์ป็อป มีเนื้อหาเกี่ยวกับการขอบคุณของผู้บรรยายที่มีต่อผู้หญิงในชีวิตของแฟนเธอ รวมถึงแฟนเก่าของเขาด้วย ที่หล่อหลอมประสบการณ์นำเขามาพบกับเธอ นักวิจารณ์ได้ชื่นชมเพลงนี้สำหรับเนื้อหาประพันธ์ของบทเพลงที่เสน่หาและการผลิตที่ชวนฝัน เพลงติดอันดับสูงสุด 25 ในหลายประเทศและขึ้นสูงสุดที่อันดับ 10 ใน"บิลบอร์ด"โกลบอล 200
บุคลากร.
เครดิตดัดแปลงมาจากทิเดล
กัตส์ (อัลบั้ม)

กัตส์  เป็นสตูดิโออัลบั้มลำดับที่สองของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 8 กันยายน ค.ศ. 2023 ผ่านเกฟเฟนเรเคิดส์ ประพันธ์และบันทึกโดยโรดริโก ทำงานใกล้ชิดร่วมกับแดน นิโกร โปรดิวเซอร์และนักดนตรีในอัลบั้มเปิดตัวของเธอ "ซาวเออร์" (2021) แรงบันดาลใจจากช่วงเวลาหลังความสำเร็จของอัลบั้ม"ซาวเออร์"ทันที โรดริโกได้เริ่มทำอัลบั้ม"กัตส์"โดยหวังว่าจะสะท้อนถึงกระบวนการเติบโตที่เธอประสบในช่วงปลายวัยรุ่น
เป็นการบันทึกแนวเพลงงป็อปที่หลากหลายด้วยเพลงที่มีพลังและเพลงบัลลาดที่นุ่มนวล "กัตส์"ได้ทดลองกับอิทธิพลของแนวร็อกมากกว่าอัลบั้มก่อน โดยใช้เสียงกีตาร์และกลองที่หลากหลายจากรูปแบบออลเทอร์นาทิฟและป็อปร็อกรุ่นเก่า มีเนื้อหาเกี่ยวกับการเปลี่ยนแปลงของโรดริโกจากวัยรุ่นสู่วัยผู้ใหญ่และความยากลำบาก
ได้รับการชื่นชมอย่างกว้างขวางจากนักวิจารณ์เพลง อัลบั้ม"กัตส์"ได้รับการยกย่องว่าเป็นความเฉลียวฉลาด ความซับซ้อน และความทันสมัยของโรดริโก ตลอดจนสุนทรียศาสตร์และพลังทางดนตรีโดยรวม บทวิจารณ์ระบุทั้งเนื้อเพลงที่ตลกขบขันและเต็มไปด้วยอารมณ์ในอัลบั้ม โดยให้รายละเอียดเกี่ยวกับการต่อสู้ดิ้นรนกับตัวตนของโรดริโก ความผิดหวังในอาชีพการงาน การเป็นดาราที่ไม่คาดคิด และความคาดหวังของสังคมในฐานะหญิงสาว
ในด้านเชิงพาณิชย์ อัลบั้ม"กัตส์"ติดอันดับชาร์ตอัลบั้มใน 14 ประเทศ รวมถึงสหรัฐ ออสเตรเลีย เยอรมนี สวีเดน และสหราชอาณาจักร ในการเปิดตัวครั้งแรกในสหรัฐมียอดการจำหน่าย 302,000 หน่วยเทียบเท่าอัลบั้มในสัปดาห์แรกขณะเดียวกันก็ติดชาร์ตเพลงทั้ง 12 เพลงในอันสูงสุด 40 ของชาร์ต"บิลบอร์ด"ฮอต 100 ซึ่งมีซิงเกิลสามเพลงที่เผยแพร่จากอัลบั้ม รวมถึงเพลงฮิตอันดับหนึ่งในระดับสากล "แวมไพร์" และชาร์ต 10 อันดับแรกในเพลง "แบดไอเดียไรต์?" และ "เก็ตฮิมแบ็ก" เพื่อสนับสนุนอัลบั้มนี้ต่อไป โรดริโกจะเริ่มทัวร์กัตส์เวิลด์ทัวร์ในปี 2024
กีฬาลีลาศในเวิลด์เกมส์ 2022

กีฬาลีลาศในเวิลด์เกมส์ 2022 จัดการแข่งขันเมื่อวันที่ 8-10 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาทวิกีฬาในเวิลด์เกมส์ 2022

กีฬาทวิกีฬาในเวิลด์เกมส์ 2022 จัดการแข่งขันเมื่อวันที่ 16–17 กรกฎาคม ค.ศ. 2022 ที่เรลโร้ดพาร์ก เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาดำน้ำฟินสวิมมิ่งในเวิลด์เกมส์ 2022

กีฬาดำน้ำฟินสวิมมิ่งในเวิลด์เกมส์ 2022 จัดการแข่งขันเมื่อวันที่ 8–9 กรกฎาคม ค.ศ. 2022 ที่เบอร์มิงแฮมครอสเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาฟิสต์บอลในเวิลด์เกมส์ 2022

กีฬาฟิสต์บอลในเวิลด์เกมส์ 2022 จัดการแข่งขันเมื่อวันที่ 10-14 กรกฎาคม ค.ศ. 2022 ที่วิทยาลัยเบอร์มิงแฮมเซาเทิร์น เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาแฟลกฟุตบอลในเวิลด์เกมส์ 2022

กีฬาแฟลกฟุตบอลในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
ทีมชาย.
<templatestyles src="Div col/styles.css"/>
ทีมหญิง.
<templatestyles src="Div col/styles.css"/>
กีฬาฟลอร์บอลในเวิลด์เกมส์ 2022

กีฬาฟลอร์บอลในเวิลด์เกมส์ 2022 จัดการแข่งขันเมื่อวันที่ 8–12 กรกฎาคม ค.ศ. 2022 ที่หอนิทรรศการบีเจซีซีตะวันออก เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาจานร่อนในเวิลด์เกมส์ 2022

กีฬาจานร่อนในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่โรงเรียนมัธยมคาทอลิกจอห์น แคร์รอล เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาอินไลน์ฮอกกี้ในเวิลด์เกมส์ 2022

กีฬาอินไลน์ฮอกกี้ในเวิลด์เกมส์ 2022 จัดการแข่งขันเมื่อวันที่ 8-12 กรกฎาคม ค.ศ. 2022 ที่เบอร์มิงแฮมครอสเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิวยิตสูในเวิลด์เกมส์ 2022

กีฬายิวยิตสูในเวิลด์เกมส์ 2022 จัดการแข่งขันเมื่อวันที่ 15–16 กรกฎาคม ค.ศ. 2022 ที่วิทยาลัยเบอร์มิงแฮมเซาเทิร์น เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
ทางหลวงหมายเลข 56 (ประเทศกัมพูชา)

ทางหลวงหมายเลข 56 เป็นถนนแห่งชาติของกัมพูชา เชื่อมต่อระหว่างเทศบาลศรีโสภณ จังหวัดบันทายมีชัย กับเทศบาลสำโรง จังหวัดอุดรมีชัย ระยะทางประมาณ 
ประวัติ.
ทางหลวงหมายเลข 56 เป็นถนนสายหลักระดับจังหวัดที่ทอดผ่าน 2 จังหวัด คือ จังหวัดบันทายมีชัยและจังหวัดอุดรมีชัย ทางทิศตะวันตกเฉียงเหนือของกัมพูชา นอกจากนี้ยังเชื่อมโยงกับจังหวัดทางตะวันออกเฉียงเหนือของประเทศไทย จังหวัดบันทายมีชัยและอุดรมีชัยเป็นจังหวัดที่ยากจนที่สุดแห่งหนึ่งของกัมพูชา และมีระดับความยากจนสูง จังหวัดทั้งสองมีศักยภาพสูงในการพัฒนาการเกษตร (ปลูกข้าว ผัก และผลไม้) แต่โครงสร้างพื้นฐานด้านถนนที่มีอยู่ไม่เพียงพอต่อการพัฒนาชนบทอย่างยั่งยืน อย่างไรก็ตาม ตั้งแต่ปี พ.ศ. 2549 เป็นต้นมา พื้นที่ดังกล่าวมีการทำเกษตรพันธสัญญาจากประเทศไทยเพิ่มขึ้นอย่างค่อยเป็นค่อยไป 
ในวันที่ 7 มิถุนายน พ.ศ. 2555 รัฐบาลกัมพูชาได้ปรับปรุงทางหลวงหมายเลข 56 ภายใต้การสนับสนุนเงินกู้ต่างประเทศจากประเทศเกาหลีใต้ และธนาคารพัฒนาเอเชีย วงเงินจำนวน 49 ล้านเหรียญสหรัฐ โดยมาจากประเทศเกาหลีใต้ 29 ล้านเหรียญสหรัฐ จากธนาคารพัฒนาเอเชีย 12 ล้านเหรียญสหรัฐ และจากกองทุนร่วมของรัฐบาลกัมพูชา 7 ล้านเหรียญสหรัฐ 
รายละเอียดของเส้นทาง.
ทางหลวงหมายเลข 67 ตัดผ่านพื้นที่ 2 จังหวัด 5 อำเภอ 9 ตำบล 33 หมู่บ้าน เริ่มต้นจากพื้นที่เทศบาลศรีโสภณ ในจังหวัดบันทายมีชัย ขึ้นมาทางเหนือผ่านมายังอำเภอสวายเจก ผ่านอำเภอถมอปวก จากนั้นผ่านเข้าสู่จังหวัดอุดรมีชัย ในเขตอำเภอบ็อนเตียย์อ็อมปึล และสิ้นสุดที่เทศบาลสำโรง ระยะทาง
ชั่วโมงโกงความตาย

ชั่วโมงโกงความตาย (เกาหลี: ) เป็นละครโทรทัศน์เกาหลีใต้แนวละครทางการแพทย์ปี 2025 เขียนบทโดย ชเว แท-กัง กำกับโดย อี โด-ยุน และนำแสดงโดย ชู จี-ฮุน, ชู ย็อง-อู, ฮา ย็อง, ยุน กย็อง-โฮ และจ็อง แจ-กวัง ดัดแปลงจากเว็บโนเวลเรื่อง "Trauma Center: Golden Hour" ของ ฮันซันอีกา ซึ่งได้ถูกนำมาสร้างเป็นเนเวอร์เว็บตูนเมื่อปี ค.ศ. 2019 ละครซีรีส์เรื่องนี้ติดตามการเดินทางของ แพ็ก คัง-ฮย็อก ศัลยแพทย์ผู้เชี่ยวชาญด้านอุบัติเหตุฉุกเฉินที่เข้าร่วมโรงพยาบาลมหาวิทยาลัยที่กำลังประสบปัญหา เริ่มออกอากาศทางเน็ตฟลิกซ์เมื่อวันที่ 24 มกราคม ค.ศ. 2025
เรื่องย่อ.
แพ็ก คัง-ฮย็อกเข้าร่วมงานกับโรงพยาบาลมหาวิทยาลัยที่รู้จักกันดีในเรื่องทีมแพทย์เฉพาะทางด้านอุบัติเหตุฉุกเฉิน การมาถึงของเขาทำให้ทุกอย่างเปลี่ยนไป เพราะเขามีทักษะการผ่าตัดที่ยอดเยี่ยมซึ่งสั่งสมมาจากประสบการณ์ในพื้นที่ขัดแย้งทั่วโลก วิธีการที่ไม่ธรรมดาและความมั่นใจที่ไม่สั่นคลอนของเขาขัดแย้งกับทีมงานที่มีอยู่ในตอนแรก อย่างไรก็ตาม เขาค่อย ๆ ได้รับความเคารพนับถือและนำพวกเขาไปสู่การเป็นศูนย์การแพทย์ฉุกเฉินระดับชั้นนำ
 ศัลยแพทย์ผู้เชี่ยวชาญด้านอุบัติเหตุฉุกเฉินที่เก่งกาจและมีความมั่นใจล้นเหลือ เป็นผู้อำนวยการศูนย์อุบัติเหตุฉุกเฉิน
 เพื่อนร่วมงานที่กลายมาเป็นศิษย์คนแรกของคัง-ฮย็อก เขาเป็นคนฉลาดและเป็นคนรักสันติ เขายังเป็นนักเรียนที่มีผลการเรียนดีเด่นของโรงเรียนแพทย์ และเป็นบุตรชายคนเดียวของครอบครัวแพทย์รุ่นที่สาม
 พยาบาลประจำศูนย์อุบัติเหตุฉุกเฉิน
 แพทย์ผู้เชี่ยวชาญด้านทวารหนักและศาสตราจารย์ที่เฝ้าจับตาคัง-ฮย็อกอย่างใกล้ชิดหลังจากที่สูญเสียแจ-ว็อนไป
 แพทย์ประจำบ้านที่ต้องรับมือกับการผ่าตัดที่ยากในแผนกวิสัญญีวิทยาทันทีก่อนการสอบแพทย์เฉพาะทาง
การผลิต.
การพัฒนา.
ในปี ค.ศ. 2022 อี นัก-จุน ซึ่งรู้จักกันในชื่อปากกาว่า ฮันซันอีกา ซึ่งเป็นแพทย์โสต ศอ นาสิกวิทยา ยูทูบเบอร์ และนักเขียนเว็บโนเวล ปรากฏตัวเป็นแขกรับเชิญในรายการ "Park Myung-soo's Radio Show" ทางสถานี KBS Cool FM เมื่อวันที่ 7 กุมภาพันธ์ เขากล่าวว่าเขาได้เซ็นสัญญามอบสิทธิ์ให้กับผู้ผลิตละครเรื่อง "Trauma Center: Golden Hour" ไปแล้ว และกำลังพิจารณาให้คง ยูและคิม นัม-กิล มาแสดงในละครซีรีส์เรื่องนี้ ตามรายงานของ "SPOTV News" เมื่อวันที่ 15 กันยายน เว็บโนเวลเรื่องนี้ได้รับการตัดสินใจที่จะสร้างเป็นละครและได้รับการพัฒนาภายใต้ชื่อชั่วคราวว่า "Severe Trauma Center: Golden Hour" ("Jungjeungoesangsenteo: Goldeun awo") ละครซีรีส์เรื่องนี้เขียนโดย ชเว แท-กัง กำกับโดย อี โด-ยุน และผลิตโดย Studio N และ Mays Entertainment
การคัดเลือกนักแสดง.
ในเดือนกันยายน ค.ศ. 2022 ชู จี-ฮุน ได้รับการพิจารณาให้เป็นนักแสดงนำของละครซีรีส์เรื่องนี้ ในเดือนมกราคม 2023 บริษัท Blitzway Studios ซึ่งเป็นเอเจนซี่ของชูได้ยืนยันว่าพวกเขาได้รับข้อเสนอดังกล่าวแล้วและกำลังพิจารณาอยู่ ในเดือนเมษายน 2023 ชู ย็อง-อูได้รับเลือกให้รับบท และบริษัท J,Wide-Company ซึ่งเป็นเอเจนซี่ของเขาได้ระบุว่าเขาพิจารณาที่จะมารับบท รายชื่อนักแสดงที่ร่วมแสดง ได้แก่ จู, ชู, ยุน กย็อง-โฮ, ฮา ย็อง และจ็อง แจ-กวังได้รับการเปิดเผยในเดือนมิถุนายน ค.ศ. 2023
ออกอากาศ.
ตามรายงานของ Ize เมื่อวันที่ 20 ธันวาคม ค.ศ. 2024 "ชั่วโมงโกงความตาย" มีกำหนดออกฉายในวันที่ 24 มกราคม ค.ศ. 2025 แต่ในวันที่ 23 ธันวาคม เน็ตฟลิกซ์เกาหลีได้โพสต์รายชื่อละครซีรีส์ที่กำหนดให้ออกอากาศในเดือนมกราคม ค.ศ. 2025 บนบัญชีโซเชียลมีเดียอย่างเป็นทางการ และละครซีรีส์ดังกล่าวก็อยู่ในรายชื่อที่กำลังจะออกอากาศเร็ว ๆ นี้ สองสัปดาห์ต่อมา เน็ตฟลิกซ์ได้ยืนยันวันออกอากาศอย่างเป็นทางการ
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ และอำเภอเขื่องใน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอโขงเจียม, อำเภอบุณฑริก, อำเภอน้ำยืน, อำเภอนาจะหลวย และกิ่งอำเภอตาลสุม
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภออำนาจเจริญ, อำเภอพนา, อำเภอหัวตะพาน และกิ่งอำเภอเสนางคนิคม
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอศรีเมืองใหม่, อำเภอชานุมาน และกิ่งอำเภอกุดข้าวปุ้น
วัดทุ่งยาว (อำเภอทับสะแก)

วัดทุ่งยาว เป็นวัดราษฎร์สังกัดคณะสงฆ์มหานิกาย ตั้งอยู่ในตำบลห้วยยาง อำเภอทับสะแก จังหวัดประจวบคีรีขันธ์ อาณาเขต ทิศเหนือจดที่ดินเอกชน ทิศใต้จดถนนน้ำตกห้วยยาง ทิศตะวันออกและทิศตะวันตกจดที่เอกชน วัดเป็นที่ตั้งของสำนักงานเจ้าคณะตำบลห้วยยาง ปัจจุบัน การบริหารและการปกครอง มีเจ้าอาวาส คือ พระครูพิศาลปัญญาประโชติ 
วัดทุ่งยาวตั้งวัดเมื่อวันที่ 15 พฤษภาคม พ.ศ. 2530 ผู้ขออนุญาตสร้างวัด คือ นายกลั่น หอมทั่ว โดยมีนายแวว ใหม่เอี่ยม เป็นผู้บริจาคที่ดินสร้างวัด จำนวน 9 ไร่ และมีผู้บริจาคเงินร่วมกันซื้อที่ดินสมบทอีกจำนวน 9 ไร่ ใช้ชื่อวัดตามหมู่บ้าน ประกอบกับสภาพบ้านทุ่งยาวในอดีตเป็นทุ่งกว้างยาว ประชาชนมีการทำนาเป็นหลัก แต่ปัจจุบันทุ่งนาได้เปลี่ยนแปลงเป็นไร่ เป็นสวนมะพร้าว ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2523 วัดได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545
วัดป่าพระธาตุเขาน้อย

วัดป่าพระธาตุเขาน้อย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านคา อำเภอบ้านคา จังหวัดราชบุรี วัดยังมีสำนักปฏิบัติธรรมประจำจังหวัดราชบุรี (ธรรมยุต) แห่งที่ 4 โดยมีพระครูภาวนาสุทธิคุณ เจ้าอาวาสวัดป่าพระธาตุเขาน้อยเป็นเจ้าสำนักตามประกาศของมหาเถรสมาคม
วัดป่าพระธาตุเขาน้อยเริ่มตั้งเป็นศาสนสถานเมื่อ พ.ศ. 2508 ในสมัยพระครูวิโรจน์ธรรมาจารย์ หรือหลวงพ่อปิ่น ชลิโต ศิษย์หลวงปู่มั่น ภูริทตฺโต โดยหลวงพ่อปิ่น ได้เดินธุดงค์มาพักปฏิบัติธรรม ณ บริเวณนี้ ซึ่งเดิมเป็นป่าใหญ่ เป็นที่สัปปายะ เหมาะสำหรับพระกัมมฐาน และได้สร้างศาลาเล็ก ๆ ไว้ 1 หลัง จนภายหลังได้สร้างเป็นสำนักสงฆ์ ตั้งเป็นวัดเมื่อวันที่ 29 ธันวาคม พ.ศ. 2536 ได้รับพระราชทาานวิสุงคามสีมาเมื่อวันที่ 6 พฤศจิกายน พ.ศ. 2539
หลวงพ่อปิ่น ชลิโต ท่านได้รับคำบอกเล่าจากชาวบ้านว่าเห็นแสงสว่างพุ่งขึ้นจากยอดเขา ในวันพระขึ้น 15 ค่ำ ท่านจึงชวนชาวบ้านขึ้นไปสำรวจแล้วได้พบก้อนหินประกอบกันเป็นรูปเจดีย์ จึงช่วยกันเปิดก้อนหินนั้นจึงพบพระบรมสารีริกธาตุอยู่ในพาน และต่อมาได้มีการนำอัฐิหลวงปู่เทสก์ มาบรรจุในเจดีย์นี้ด้วย
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ, อำเภอเขื่องใน และกิ่งอำเภอหัวตะพาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอโขงเจียม, อำเภอบุณฑริก, อำเภอน้ำยืน, อำเภอศรีเมืองใหม่ และกิ่งอำเภอนาจะหลวย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอตระการพืชผล, อำเภอเขมราฐ, อำเภออำนาจเจริญ, อำเภอพนา, อำเภอชานุมาน, กิ่งอำเภอกุดข้าวปุ้น และกิ่งอำเภอเสนางคนิคม
เติ้ง เว๋ย

เติ้ง เว๋ย (เกิด 26 กุมภาพันธ์ ค.ศ. 1995) เป็นนักแสดงชายชาวจีน เขาเป็นที่รู้จักกันดีจากบท "เสี่ยวหลิน" ใน "จันทราอัสดง" และ "ถูซานจิ่ง" ใน "ห้วงคำนึง ดวงใจนิรันดร์"
ประวัติ.
เติ้ง เว๋ยเกิดเมื่อวันที่ 26 กุมภาพันธ์ ค.ศ. 1995 ที่เมืองฮูฮอต เขตปกครองตนเองมองโกเลียใน ประเทศจีน เขาสำเร็จการศึกษาจาก Central Academy of Drama
เติ้งเหวยแจ้งเกิดจากบทรองในเรื่อง "จันทราอัสดง" เติ้ง เว๋ยได้รับการฝึกฝนและเรียนเต้นมาตั้งแต่เด็ก ต่อมาเขาได้เข้าเรียนในระดับปริญญาตรีในแผนกนาฏศิลป์ของ Central Academy of Drama เขามีผลงานการแสดงครั้งแรกในปี ค.ศ. 2021 กับละครเรื่อง "รักนิรันดร์ ราชันย์มังกร" โดยรับบทเป็น Xue Qianxun ปรมาจารย์แห่ง Luofeng Pavilion
อัยเบก โอรัลบัย

อัยเบก โอรัลบัย ราฮาตูลือ ("Aybek Oralbay Rahatulı"; เกิดวันที่ 11 มิถุนายน ค.ศ. 2000) เป็นนักมวยมือสมัครเล่นชาวคาซัค เขาเคยเป็นตัวแทนคาซัคสถานในการแข่งขันประเภทเฮฟวีเวต โดยได้เหรียญทองในโอลิมปิกเยาวชนฤดูร้อน 2018 และเหรียญเงินในการแข่งขันชิงแชมป์โลกเยาวชน 2018 เขาได้รับเลือกเป็นตัวแทนคาซัคสถานในโอลิมปิกฤดูร้อน 2024
เขาเป็นพี่/น้องชายฝาแฝดของนูร์เบก โอรัลบัย
วัดหนองแกเล็กสุวรรณาราม

วัดหนองแกเล็กสุวรรณาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม มีเจ้าอาวาสชื่อ หลวงตาเยื้อน ขันติพโล (พระพิศาลศาสนกิจ) 
วัดหนองแกเล็กสุวรรณารามก่อตั้งขึ้นโดยนายสะอาด สระทองโน (อรรจน์) กับภรรยา ที่มีความเลื่อมใสในหลวงตามหาบัย จึงได้บริจาคที่ดิน เพื่อสร้างวัด และได้รับบริจาคเงินจากหลวงพ่อเยื้อน บนที่ดิน 9 ไร่ 50 ตารางวา เริ่มตั้งแต่ทำบุญถวายที่ดินแด่สงฆ์ เมื่อวันที่ 3 กุมภาพันธ์ พ.ศ. 2556 ยื่นเรื่องขออนุญาตสร้างวัดเมื่อเดือนเมษายน 2556 และ ยื่นเรื่องขอตั้งวัดเมื่อเดือนธันวาคม 2556 โดยให้ชื่อวัดว่า "วัดหนองแกเล็กสุวรรณโน" โดยสำนักงานพระพุทธศาสนาแห่งชาติได้ประกาศตั้งเป็นวัดขึ้นในพระพุทธศาสนา เมื่อวันที่ 4 พฤษภาคม 2557 รวมระยะเวลาดำเนินการ 1 ปี 3 เดือน และทายาทคุณพ่อกลมและคุณแม่เพียง สระทองโน ได้โอนกรรมสิทธิ์ที่ดินให้แก่สงฆ์แล้วเสร็จเมื่อวันที่ 23 กันยายน พ.ศ. 2557 วัดได้รับพระราชทานวิสุงคามสีมาเมื่อวันที 10 พฤษภาคม พ.ศ. 2559
ช่อม่วง

ช่อม่วง เป็นชื่อขนมไทยชนิดหนึ่ง สันนิษฐานว่าเกิดขึ้นในสมัยพระบาทสมเด็จพระพุทธเลิศหล้านภาลัย พบในบทพระราชนิพนธ์เรื่อง "กาพย์เห่ชมเครื่องคาวหวาน" ดังความว่า
ขนมช่อม่วงทำจากแป้งข้าวเจ้า แป้งมันและแป้งท้าวยายม่อม นำมานวดจนเนียน แล้วห่อไส้โดยไส้ของขนมช่อม่วงนิยมทำจากเนื้อสัตว์ นำมาผัดกับเครื่องปรุงรสต่าง ๆ จากนั้นนำไปนึ่งจนสุก บ้างเป็นไส้หวานทำจากฟักเชื่อมและงาขาวคล้ายไส้ขนมเปี๊ยะ ส่วนสีม่วงของขนมช่อม่วงนั้น ได้จากการนำดอกอัญชัน จากนั้นนำมาผสมกับแป้งก่อนนำไปห่อไส้ ถ้าเป็นไส้คาวจะเสิร์ฟคู่กับผักชี ผักกาดหอม และพริกขี้หนู แต่ถ้าเป็นไส้หวานนิยมพรมน้ำกะทิลงบนตัวขนมก่อนเสิร์ฟแทน
ซอลฟอร์ด

ซอลฟอร์ด ("-fərd") เป็นนครในเกรเทอร์แมนเชสเตอร์ ประเทศอังกฤษ ตั้งอยู่บนฝั่งตะวันตกของแม่น้ำเออร์เวลล์ สถานที่สำคัญในเมือง ได้แก่ ศาลากลางเมืองเดิม มหาวิหารซอลฟอร์ด สโมสรซอลฟอร์ดแลดส์และโบสถ์เซนต์ฟิลิป จากข้อมูลใน ค.ศ. 2021 มีจำนวนประชากร 129,794 คน
ซันเดอร์แลนด์

ซันเดอร์แลนด์  เป็นเมืองท่า ในไทน์และเวียร์ (Tyne and Wear) ประเทศอังกฤษ เป็นท่าเรือที่ปากแม่น้ำเวียร์ ชายฝั่งทะเลเหนือ ห่างออกไปประมาณ ทางตะวันออกเฉียงใต้ของนิวคาสเซิลอะพอนไทน์ มีประชากร 168,277 คน จากการสำรวจสำมะโนประชากร ค.ศ. 2021 ทำให้เป็นชุมชนที่ใหญ่เป็นอันดับสองในภาคตะวันออกเฉียงเหนือของอังกฤษ รองจากนิวคาสเซิล
ซันเดอร์แลนด์เคยได้รับการขนานนามว่าเป็น "เมืองต่อเรือที่ใหญ่ที่สุดในโลก" และเคยต่อเรือกว่าหนึ่งในสี่ของโลกจากอู่ต่อเรือที่มีชื่อเสียง ซึ่งมีอายุกว่า 1346 ปี ริมฝั่งแม่น้ำเวียร์
เชิงอรรถ.
ทางหลวงหมายเลข 58 (ประเทศกัมพูชา)

ทางหลวงหมายเลข 58 เป็นถนนแห่งชาติของกัมพูชา เชื่อมต่อระหว่างเทศบาลปอยเปต จังหวัดบันทายมีชัย กับเทศบาลสำโรง จังหวัดอุดรมีชัย ระยะทางประมาณ 
ประวัติ.
ทางหลวงหมายเลข 58 ก่อสร้างโดย บริษัท เซี่ยงไฮ้ คอนสตรัคชั่น กรุ๊ป ใช้เวลาก่อสร้าง 43 เดือน ภายใต้เงินกู้แบบผ่อนปรนและงบประมาณของรัฐบาลกัมพูชา ดูแลทางเทคนิคโดย บริษัท กวางโจว วรรณา คอนสตรัคชั่น ซุปเปอร์ไวเซอร์ จำกัด ภายใต้วงเงิน 122 ล้านเหรียญสหรัฐ เริ่มต้นการก่อสร้างในเดือนมิถุนายน พ.ศ. 2558 และก่อสร้างแล้วเสร็จในเดือนมกราคม พ.ศ. 2562 
ทางหลวงหมายเลข 58 เปิดให้บริการเมื่อวันที่ 26 กุมภาพันธ์ พ.ศ. 2563 โดยมี ฮุน เซน นายกรัฐมนตรี และ หวัง เหวียนเทียน เอกอัคราชทูตจีนประจำประเทศกัมพูชา เป็นประธานในพิธีเปิดซึ่งจัดขึ้นในจังหวัดบันทายมีชัย โดยมีประชาชนและข้าราชการเข้าร่วมประมาณ 12,000 คน ซึ่งเส้นทางดังกล่าวเป็นเส้นทางยุทธศาสตร์สำหรับการป้องกันประเทศ รวมถึงจะช่วยอำนวยความสะดวกให้กับประชาชนในพื้นที่ภาคตะวันตกเฉียงเหนือด้านการคมนาคมและการค้า รวมถึงเชื่อมโยงเส้นทางการคมนาคมกับประเทศไทยตามแนวชายแดน 
รายละเอียดของเส้นทาง.
ทางหลวงหมายเลข 58 เริ่มต้นจากวงเวียนแยกออกจากทางหลวงหมายเลข 5 ในเทศบาลปอยเปต จังหวัดบันทายมีชัยขึ้นไปทางเหนือ จากนั้นวิ่งขนานไปกับแนวชายแดนไทย–กัมพูชา ซึ่งฝั่งไทยมีทางหลวงแผ่นดินหมายเลข 3446 ตัดคู่ขนานไปเช่นกัน จากนั้นผ่านอำเภอโอ-จเริว อำเภอสวายเจก และอำเภอถมอปวก ซึ่งแนวเส้นทางจะแยกกับทางหลวงแผ่นดินหมายเลข 3446 ในฝั่งไทยในอำเภอนี้ ซึ่งภูมิประเทศจะเปลี่ยนเป็นวิ่งขนานแนวทิวเขาพนมดงรักไปทางตะวันออก เข้าสู่อำเภอบ็อนเตียย์อ็อมปึลในเขตจังหวัดอุดรมีชัย และสิ้นสุดในเขตเทศบาลสำโรง ระยะทาง
ศาสนาอิสลามในประเทศอียิปต์

ศาสนาอิสลามเป็นศาสนาหลักในประเทศอียิปต์ที่มีชาวอียิปต์ประมาณร้อยละ 90 ที่ระบุตนเองเป็นมุสลิม มุสลิมชาวอียิปต์ส่วนใหญ่นับถือนิกายซุนนี<ref name="The world factbook/Egypt/"></ref> ส่วนน้อยนับถือนิกายชีอะฮ์ ศาสนาอิสลามเป็นศาสนาประจำชาติตั้งแต่ ค.ศ. 1980 เนื่องจากไม่มีการสำรวจสำมะโนประชากรทางศาสนา โดยจากสำมะโนประชากรของอียิปต์พบว่ามีประชากรกลุ่มน้อยที่ไม่ใช่มุสลิม ทำให้ไม่สามารถทราบจำนวนร้อยละที่แท้จริงของชาวมุสลิมได้ จำนวนร้อยละของมุสลิมที่แท้จริงยังไม่มีใครทราบ ส่วนจำนวนร้อยละของชาวอียิปต์ที่นับถือศาสนาคริสต์ ซึ่งเป็นศาสนาที่มีผู้นับถือมากเป็นอันดับ 2 ประมาณการไว้ที่ระหว่างร้อยละ 5 ถึง 10 ของประชากรทั้งหมด
งานวิจัยจากมหาวิทยาลัยเคนต์อ้างแบบสำรวจโดยอาหรับบาโรมิเตอร์ใน ค.ศ. 2018 ระบุว่า ชาวอียิปต์ประมาณร้อยละ 11 ระบุตนเองว่าไม่เคร่งศาสนา ส่วนแบบสำรวจใน 2018 Wave ระบุว่าชาวอียิปต์ร้อยละ 47.2 เคร่งศาสนา ร้อยละ 39.8 ค่อนข้างเคร่งศาสนา และร้อยละ 10.4 ไม่เคร่งศาสนา ในแบบสำรวจอาหรับบาโรมิเตอร์เดียวกันของ 2018 Wave V รายงานว่า ร้อยละ 90.4 ระบุว่าเป็นมุสลิม ร้อยละ 9.6 ระบุว่าเป็นคริสต์ และร้อยละ 0.1 ระบุว่าไม่มีศาสนา
ก่อนหน้าการทัพของฝรั่งเศสในอียิปต์และซีเรียภายใต้นโปเลียน โบนาปาร์ต ปัญหาทางการศึกษา กฎหมาย สาธารณสุข และสวัสดิการสังคมของอียิปต์เกือบทั้งหมดอยู่ในอำนาจของเจ้าหน้าที่ศาสนา จากนั้นในสมัยจักรวรรดิออตโตมัน บทบาทสาธารณะและทางการเมืองของอุละมาอ์ (นักวิชาการด้านศาสนาอิสลาม) ได้รับการเสริมมากขึ้น ซึ่งเป็นการสานต่อนโยบายของรัฐสุลต่านมัมลูกอย่างมีประสิทธิผล ตามธรรมเนียมแล้ว การแบ่งแยกทางการเมืองในประเทศจะขึ้นอยู่กับการแบ่งแยกทางศาสนา ในช่วงคริสต์ศตวรรษที่ 19 ถึง 20 รัฐบาลชุดต่อ ๆ มาใช้ความพยายามอย่างกว้างขวางเพื่อจำกัดบทบาทของอุละมาอ์ในชีวิตสาธารณะ และสถาบันทางศาสนาถูกจัดให้อยู่ภายใต้การควบคุมของรัฐอย่างใกล้ชิดมากขึ้นเรื่อย ๆ
หลังการปฏิวัติอียิปต์ ค.ศ. 1952 รัฐบาลใหม่รับผิดชอบในการแต่งตั้งเจ้าหน้าที่ประจำมัสยิดและโรงเรียนสอนศาสนาอิสลาม เช่นเดียวกันกับการกำหนดให้มีการปฏิรูปมหาวิทยาลัยอัลอัซฮัรที่เริ่มต้นใน ค.ศ. 1961 นโยบายเหล่านี้ทำให้หัวหน้าแผนกสามารถดึงมาจากผู้อยู่นอกกลุ่มอุละมาอ์ที่ได้รับการฝึกอบรมแบบดั้งเดิมได้
หมายเหตุ.
<templatestyles src="Reflist/styles.css" />
สมเด็จสีสุวัตถิ์ พงศ์นารี มุนีพงศ์

สมเด็จสีสุวัตถิ์ พงศ์นารี มุนีพงศ์ ("สีสุวตฺถิ พงสฺนารี มุนีพงสฺ"; ประสูติ 29 พฤษภาคม พ.ศ. 2490) เป็นพระธิดาในสมเด็จกรมหลวงสีสุวัตถิ์ มุนีพงศ์ และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ปัจจุบันพระองค์เป็นสมาชิกสภาองคมนตรีของกษัตริย์กัมพูชา และเป็นสมาชิกสภารัฐธรรมนูญกัมพูชา
พระประวัติ.
สมเด็จสีสุวัตถิ์ พงศ์นารี มุนีพงศ์ ประสูติเมื่อวันที่ 29 พฤษภาคม พ.ศ. 2490 เป็นพระธิดาในสมเด็จกรมหลวงสีสุวัตถิ์ มุนีพงศ์ ประสูติแต่นักนางเนียรี (สกุลเดิม ซน) และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ซึ่งในเวลาต่อมาพระบาทสมเด็จพระนโรดม สีหนุ และพระมหาวีรกษัตรีย์นโรดม มุนีนาถ สีหนุ พระวรราชมารดา ทรงรับสมเด็จสีสุวัตถิ์ พงศ์นารี มุนีพงศ์ ไว้ในพระบรมราชูปถัมภ์ เปรียบพระราชธิดาเลี้ยง
พระบาทสมเด็จพระนโรดม สีหนุ โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น "พระองค์เจ้า" ("พระองคฺมฺจาส") เมื่อ พ.ศ. 2536 และในรัชกาลพระบาทสมเด็จพระบรมนาถนโรดม สีหมุนี โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น "สมเด็จ" ("สมฺเฎจ") เมื่อ พ.ศ. 2547
อิเล็กตรอนขาดคู่

ในเคมี อิเล็กตรอนขาดคู่ คือ อิเล็กตรอนที่อยู่ในออร์บิทัลของ อะตอมเพียงตัวเดียว แทนที่จะอยู่เป็นคู่อิเล็กตรอน ออร์บิทัลเชิงอะตอมแต่ละวง (ระบุด้วยเลขควอนตัมสามตัว คือ n l และ m) สามารถบรรจุอิเล็กตรอนได้สองตัว (คู่อิเล็กตรอน) ที่มีสปินตรงกันข้ามกัน เนื่องจากการจับตัวของคู่อิเล็กตรอนมักให้พลังงานต่ำที่สุด ไม่ว่าจะเป็นในรูปของพันธะเคมี หรือคู่โดดเดี่ยว อิเล็กตรอนที่ขาดคู่จึงไม่ค่อยพบในเคมี เพราะโดยปกติสารที่มีอิเล็กตรอนขาดคู่มักจะไวปฏิกิริยา ในเคมีอินทรีย์โดยทั่วไปจะเกิดขึ้นเพียงช่วงสั้น ๆ ในระหว่างปฏิกิริยากับสารที่เรียกว่าอนุมูลอิสระ แต่สารนี้ก็ยังมีบทบาทสำคัญในการอธิบายวิถีปฏิกิริยาได้
อนุมูลอิสระไม่ค่อยพบในเคมีของกลุ่ม s และกลุ่ม p เนื่องจากอิเล็กตรอนขาดคู่กันจะอยู่ในเวเลนซ์ออร์บิทัล p หรือ ออร์บิทัลไฮบริด sp sp2 หรือ sp3 ออร์บิทัลเหล่านี้ระบุทิศทางที่ชัดเจน และด้วยเหตุนี้จึงทับซ้อนกันเพื่อสร้างพันธะโควาเลนต์แรง ซึ่งส่งเสริมให้เกิดไดเมอร์ของอนุมูลอิสระ อนุมูลอิสระเสถียรได้หากการเกิดไดเมอร์ส่งผลให้เกิดพันธะอ่อน หรือทำให้อิเล็กตรอนขาดคู่เสถียรโดยการไม่ประจำที่ ในทางกลับกัน อนุมูลอิสระในเคมีกลุ่ม d และกลุ่ม f พบได้ทั่วไป ออร์บิทัล d และ f ที่ระบุทิศทางน้อยกว่าและกระจายตัวมากกว่า ซึ่งมีอิเล็กตรอนขาดคู่อยู่ จะทับซ้อนกันได้น้อยลง ก่อให้เกิดพันธะที่อ่อนแอกว่า และด้วยเหตุนี้ การเกิดไดเมอร์มักจะไม่เกิดขึ้น ออร์บิทัล d และ f เหล่านี้ยังมีส่วนขยายในแนวรัศมีที่เล็กกว่าเมื่อเปรียบเทียบ ซึ่งทำให้ไม่เกิดการทับซ้อนกันจนก่อให้เกิดไดเมอร์
มีสารที่เสถียรกว่าซึ่งมีอิเล็กตรอนขาดคู่ เช่น โมเลกุลไนตริกออกไซด์ มีหนึ่งตัวตามกฎของฮุนด์ สปินของอิเล็กตรอนขาดคู่จะเรียงตัวขนานกัน ซึ่งทำให้โมเลกุลเหล่านี้มีคุณสมบัติพาราแมกเนติก
ตัวอย่างที่เสถียรที่สุดของอิเล็กตรอนขาดคู่พบในอะตอมและไอออนของแลนทาไนด์และแอกทิไนด์ ระดับชั้นย่อบ f ที่ไม่เต็มของสารเหล่านี้จะไม่ทำปฏิกิริยากับสภาพแวดล้อมมากนัก และทำให้ไม่สามารถจับคู่ได้ ไอออนที่มีจำนวนอิเล็กตรอนขาดคู่มากที่สุดคือ Gd 3+ และ Cm 3+ ซึ่งมีอิเล็กตรอนขาดคู่ 7 ตัว
อิเล็กตรอนขาดคู่จะมีโมเมนต์ขั้วคู่แม่เหล็ก ในขณะที่คู่อิเล็กตรอนไม่มีโมเมนต์ไดโพล เนื่องจากอิเล็กตรอนทั้งสองมีสปินตรงกันข้ามกัน ดังนั้นสนามไดโพลแม่เหล็กจึงอยู่ในทิศทางตรงข้ามและหักล้างกัน ดังนั้นอะตอมที่มีอิเล็กตรอนขาดคู่จะทำหน้าที่เป็นไดโพลแม่เหล็ก และมีปฏิกิริยาต่อสนามแม่เหล็ก เฉพาะธาตุที่มีอิเล็กตรอนขาดคู่เท่านั้นที่แสดงคุณสมบัติพาราแมกเนติก เฟร์โรแมกเนติก และ แอนติเฟร์โรแมกเนติก
นักเลงเรียกพ่อ

นักเลงเรียกพ่อ เป็นภาพยนตร์ไทยแนวโลดโผนปี 2529 ขนาด 35 มม. พากย์เสียงในฟิล์ม สร้างโดย บัวหลวงภาพยนตร์ จากการกำกับของผู้ที่ใช้นามแฝงว่า เทียนชัย นำแสดงโดยสรพงศ์ ชาตรี และนรีรัตน์ มนต์ศิริ
เนื้อเรื่อง.
"นักเลงเรียกพ่อ" เรื่องราวของ พันตำรวจตรีเชิดชัย ธำรงค์วิทย์ (สรพงศ์ ชาตรี) นายตำรวจมือปราบเจ้าของฉายา ไอ้มือแดง เพราะเขามักจะสวมถุงมือสีแดงเวลาจับปืนออกปฏิบัติภารกิจ ที่ถูกส่งตัวมารับตำแหน่งสารวัตรคนใหม่ประจำสถานีตำรวจภูธรแห่งหนึ่งทางภาคใต้โดยมี ร้อยตำรวจโทศักดิ์ (ชูชัย รัชดา) เป็นผู้ช่วย ทำให้เป็นที่ไม่พอใจของผู้มีอิทธิพลในท้องถิ่นได้แก่ นายธรรมนูญ แสงไทย (สมชาย สามิภักดิ์), กำนันโฉม กำแพงทอง (มานพ อัศวเทพ) และ ผู้ใหญ่มิ่ง น้ำเค็ม (ไกร ครรชิต) ซึ่งทั้งสามทำงานภายใต้คำสั่งของ ตรัน ท่ายาง (กรุง ศรีวิไล) นักเลงใหญ่ที่ทำธุรกิจผิดกฎหมายทั้งค้าของเถื่อนและเฮโรอีน โดยกำนันโฉมส่งมือปืนมาลอบสังหารสารวัตรเชิดชัยแต่ก็ไม่สำเร็จ ถึงแม้จะมี ดาบไสว แก่นกระโทก (สมศักดิ์ ชัยสงคราม) ตำรวจนอกรีตเป็นสายคอยส่งข่าวให้
ต่อมานายธรรมนูญเริ่มตีตัวออกห่างอีกทั้ง ธัญญา (นรีรัตน์ มนต์ศิริ) ลูกสาวของนายธรรมนูญยังสนิทสนมใกล้ชิดกับสารวัตร ทำให้ตรันสั่งให้ผู้ใหญ่หามือปืนไปจัดการกับสารวัตรเและธัญญาแต่ก็ไม่สำเร็จ เวก (เป้า ปรปักษ์) มือขวาของนายธรรมนูญที่เคยถูกสารวัตรจับกุมมาก่อนจึงอาสาไปสืบข่าวจาก มณี เมียผู้ใหญ่ที่ตัวเองลอบเป็นชู้อยู่ จนได้ความว่าเป็นฝีมือของ ไอ้เฉียบ กับลูกน้องอีก 2 คนที่ผู้ใหญ่จัดหามาแต่ไอ้เฉียบรอดมาได้ เวกจึงจัดการสังหารไอ้เฉียบและส่งศพไปเย้ยผู้ใหญ่ถึงที่บ้าน ทำให้ผู้ใหญ่มิ่งคิดว่าเป็นฝีมือของสารวัตรจึงส่งคนไปจัดการสารวัตรพร้อมกับหมวดศักดิ์แต่ก็ถูกฆ่าตายทั้งหมด 
ทางด้านสารวัตรรู้ว่าการตายของไอ้เฉียบเป็นฝีมือของเวกจึงตามไปเค้นความจริงจนสามารถเอาชนะเวกได้ เวกจึงสารภาพเพิ่มเติมว่าตัวเองเป็นคนฆ่า ไอ้อั้น ลูกน้องกำนันที่ถูกจับติดคุกหลังจากถูกส่งไปฆ่าสารวัตรแต่ไม่สำเร็จเพื่อให้นายธรรมนูญพ้นผิดและหลุดพ้นจากขบวนการของตรัน กำนัน และผู้ใหญ่ สารวัตรจึงเกลี้ยกล่อมให้เวกให้ความร่วมมือกับทางการซึ่งเวกก็ตกลงเพื่อให้โทษหนักกลายเป็นเบาและยังให้เป็นสายคอยส่งข่าวคราวของเหล่าร้าย โดยเวกได้ให้ข้อมูลว่าในงานวันเกิดของกำนันจะมีการนัดวันส่งเฮโรอีน โดยที่กำนันไม่รู้เลยว่าตรันและผู้ใหญ่กำลังวางแผนร้ายอะไรบางอย่าง ทางด้าน ฉาด กำแพงทอง (เจริญ หงษ์ไทย) ลูกชายกำนันได้ออกจากงาน สารวัตรและหมวดศักดิ์จึงสะกดรอยตามจนได้รู้ว่าฉาดและสมุนบุกมาบ้านของ ทวน พี่ชายของ สายรุ้ง คนรักของหมวดศักดิ์ซึ่งเป็นพยาบาลที่เห็นการตายของ หมอวิทยา ที่แฉว่าไอ้อั้นถูกฆ่าก่อนอำพรางศพ โดยเป็นฝีมือของมือปืนถิ่นอื่นที่ฉาดจ้างมา จึงเข้าช่วยเหลือจนทำให้ฉาดถูกสารวัตรยิงได้รับบาดเจ็บแต่หนีรอดไปได้ ซึ่งสารวัตร หมวดศักดิ์ และทวน มาตามหาฉาดที่บ้านกำนันแต่ไม่พบเนื่องจากฉาดถูกส่งไปซ่อนและรักษาตัว
ในวันนัดส่งของ ตรันและผู้ใหญ่จับนายธรรมนูญและธัญญามาเป็นตัวประกันฐานทรยศและตีตัวออกห่าง ทางด้านดาบไสวและกำนันสังหรณ์ใจว่าตรันและผู้ใหญ่อาจจะหักหลัง และก็เป็นจริงเมื่อเฮโรอีนที่นำมาเป็นของปลอมจึงเกิดการยิงต่อสู้กันขึ้น กำนันและฉาดถูกยิงตาย ส่วนดาบไสวหนีรอดออกไปได้แต่ก็ถูกจับภายหลัง ทางด้านผู้ใหญ่มิ่งถูกจับได้โดยหมวดศักดิ์ ขณะที่ตรันถูกวิสามัญฆาตกรรม ส่วนเวกก็ถูกยิงตาย
สปอตส์เฮลธ์

สปอตส์เฮลธ์  เป็นวารสารทางการแพทย์พิชญพิจารณ์รายสองเดือน ซึ่งครอบคลุมถึงการวิจัยในสาขาเวชศาสตร์การกีฬา บรรณาธิการบริหารวารสารนี้คือเอ็ดเวิร์ด เอ็ม. วอยตีส์ (มหาวิทยาลัยมิชิแกน) วารสารนี้ได้รับการก่อตั้งขึ้นใน ค.ศ. 2009 และปัจจุบันได้รับการตีพิมพ์โดยเซจพับลิเคชันส์ร่วมกับสมาคมออร์โทพีดิกอเมริกันเพื่อเวชศาสตร์การกีฬา
สาระสังเขปและดัชนี.
"สปอตส์เฮลธ์"ได้รับการจัดทำสาระสังเขปและดัชนีในแค็บอินเตอร์เนชันแนล, เซฟตีลิต และสโกปัส
แอร์ฮอกกี้

แอร์ฮอกกี้  เป็นกีฬาบนโต๊ะที่ผู้เล่นสองคนพยายามทำประตูต่อกันและกันบนโต๊ะที่มีแรงเสียดทานต่ำ โดยใช้แป้นกลมมือจับสองอัน (ไม้ตี/ไม้ผลัก) และลูกฮอกกี้พลาสติกน้ำหนักเบา
ส่วนโต๊ะแอร์ฮอกกี้มีขอบยกสูงที่ช่วยให้ลูกฮอกกี้สะท้อนในแนวนอน และมีพื้นผิวเรียบลื่นมากซึ่งช่วยลดแรงเสียดทานโดยการเลื่อนลูกฮอกกี้บนเบาะลมบาง ๆ ที่พ่นออกมาจากรูระบายอากาศเล็ก ๆ ที่สร้างไว้ภายในผิวพื้น สิ่งนี้ทำให้ลูกฮอกกี้ลอยและเคลื่อนที่ไปมาบนโต๊ะได้อย่างสะดวกโดยแทบไม่สูญเสียความเร็ว ซึ่งจำลองการลื่นของลูกฮอกกี้น้ำแข็งบนลานสเกตที่เป็นเงาวาวอย่างดี จึงเป็นที่มาของชื่อเกมนี้
Estola densepunctata

Estola densepunctata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Estola daidalea

Estola daidalea เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2002 ถือเป็นแมลงที่เป็นที่รู้จักจากเอกวาดอร์
ปรากฏการณ์การกำบัง

ในเคมี ปรากฏการณ์การกำบัง บางครั้งเรียกว่า การกำบังเชิงอะตอม หรือ การกำบังของอิเล็กตรอน อธิบายถึงแรงดึงดูดระหว่างอิเล็กตรอนและนิวเคลียส ในอะตอมที่มีอิเล็กตรอนมากกว่าหนึ่งตัว ผลกระทบของการกำบังสามารถนิยามได้ว่าเป็นการลดลงของประจุของนิวเคลียสยังผลบนกลุ่มอิเล็กตรอน เนื่องมาจากความแตกต่างของแรงดึงดูดที่มีต่ออิเล็กตรอนในอะตอม เป็นกรณีพิเศษของฉากกั้นสนามไฟฟ้า ปรากฏการณ์นี้ยังสำคัญในโปรเจกต์ต่าง ๆ ในสาขาวัสดุศาสตร์ด้วย
ความแรงต่อระดับชั้นอิเล็กตรอนหรือออร์บิทัล.
ยิ่งระดับชั้นอิเล็กตรอนในปริภูมิกว้างเท่าไร ปฏิสัมพันธ์ทางไฟฟ้าระหว่างอิเล็กตรอนกับนิวเคลียสก็จะอ่อนลงเนื่องจากการกั้น นอกจากนี้ เนื่องจากความแตกต่างในการแทรกซึมของออร์บิทัล เราสามารถจัดลำดับความแรงของการกั้น ("S") ที่อิเล็กตรอนในออร์บิทัล (s, p, d หรือ f) ส่งผลให้กับอิเล็กตรอนที่เหลือ ดังนี้ <math display="block">S(\mathrm{s}) > S(\mathrm{p}) > S(\mathrm{d}) > S(\mathrm{f}) .</math>
คำอธิบาย.
ในไฮโดรเจน หรืออะตอมอื่น ๆ ในหมู่ 1A ของตารางธาตุ (อะตอมที่มีเวเลนซ์อิเล็กตรอนเพียงตัวเดียว) แรงที่กระทำต่ออิเล็กตรอนจะมีค่าเท่ากับ แรงดึงดูดแม่เหล็กไฟฟ้าจากนิวเคลียสของอะตอม แต่เมื่อมีอิเล็กตรอนมากขึ้น อิเล็กตรอนแต่ละตัว (ในชั้นที่ "n") จะไม่เพียงแต่ได้รับแรงดึงดูดทางแม่เหล็กไฟฟ้าจากนิวเคลียสที่เป็นบวกเท่านั้น แต่ยังได้รับแรงผลักจากอิเล็กตรอนตัวอื่นในชั้นตั้งแต่ 1 ถึง "n" ด้วย ซึ่งทำให้แรงสุทธิที่กระทำต่ออิเล็กตรอนในชั้นนอกมีขนาดเล็กลงอย่างเห็นได้ชัด ดังนั้นอิเล็กตรอนเหล่านี้จึงไม่ถูกพันธะกับนิวเคลียสอย่างแน่นหนาเท่ากับอิเล็กตรอนที่อยู่ใกล้นิวเคลียสมากกว่า ปรากฏการณ์นี้มักเรียกกันว่าปรากฏการณ์การแทรกซึมของออร์บิทัล ทฤษฎีการกำบังยังช่วยอธิบายว่าเหตุใดอิเล็กตรอนในระดับชั้นนอกสุดจึงถูกกำจัดออกไปจากอะตอมได้ง่ายกว่าอะตอมตัวอื่น ๆ
นอกจากนี้ ยังมีปรากฏการณ์เกราะกำบังที่เกิดขึ้นระหว่างระดับชั้นย่อย ภายในระดับพลังงานหลักเดียวกันด้วย อิเล็กตรอนในระดับชั้นย่อย s มีความสามารถในการกำบังอิเล็กตรอนในระดับชั้นย่อย p ของระดับพลังงานหลักเดียวกัน
ขนาดของปรากฏการณ์เกราะกำบังยากที่จะคำนวณได้อย่างแม่นยำเนื่องจากผลจากกลศาสตร์ควอนตัม เราสามารถประมาณประจุของนิวเคลียสยังผลบนอิเล็กตรอนแต่ละตัวได้ดังนี้
 <math>Z_\mathrm{eff}=Z- \sigma \,</math>
โดยที่ "Z" คือจำนวนโปรตอนในนิวเคลียสและ <math>\sigma\,</math> เป็นจำนวนอิเล็กตรอนเฉลี่ยระหว่างนิวเคลียสและอิเล็กตรอนที่พิจารณาอยู่ <math>\sigma\,</math> สามารถพบได้โดยใช้หลักเคมีควอนตัมและสมการของชเรอดิงเงอร์ หรือโดยใช้สูตรเอมพิริคัลของสเลเตอร์
ในการสเปกโตรสโคปีกระเจิงกลับของรัทเทอร์ฟอร์ด การแก้ไขเนื่องจากการบดบังอิเล็กตรอนจะเปลี่ยนแปลงแรงผลักคูลอมบ์ระหว่างไอออนที่ตกกระทบและนิวเคลียสเป้าหมายในระยะทางไกล คือผลกระทบจากการผลักกันระหว่างอิเล็กตรอนชั้นในกับอิเล็กตรอนชั้นนอก
ภนุมฎี

ภนุมฎี  เป็นเนินสูง 272 เมตรใกล้เสียมราฐ ประเทศกัมพูชา
ที่ตั้ง.
ภนุมฎีตั้งอยู่ทางตะวันออกเฉียงใต้ของปราสาทบันทายศรี หนึ่งในวิหารหลักสมัยพระนคร และทางใต้ของพนมกุเลน ภนุมฎีเป็นส่วนหนึ่งของพื้นที่วิหารในเมืองพระนคร
วิหารสมัยอังกอร์.
วิหารยอดเนินสร้างขึ้นในรัชสมัยพระเจ้ายโศวรมันที่ 1 (ค.ศ. 889-910)#เปลี่ยนทาง ภนุมฎีเป็นวิหารบนเนินแห่งเดียวที่สร้างขึ้นในรัชสมัยพระเจ้ายโศวรมันที่ 1 ส่วนวิหารอื่นที่สร้างในรัชสมัยนี้ได้แก่ปราสาทพนมบาเค็ง, ภนุมบูก และภนุมโกรม